ระเบียบกรุงเทพมหานครระเบียบกรุงเทพมหานครว่าด้วยการใช้จ่ายเงินบำรุงศูนย์เยาวชนและศูนย์ส่งเสริมกีฬาพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยการใช้จ่ายเงินบำรุงศูนย์เยาวชนและศูนย์ส่งเสริมกีฬาอาศัยอำนาจตามความในข้อ ๔ แห่งข้อบัญญัติกรุงเทพมหานคร เรื่อง เงินบำรุงศูนย์เยาวชนและศูนย์ส่งเสริมกีฬาพ.ศ. ๒๕๒๙ และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ.๒๕๒๙ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง วิธีการงบประมาณ(ฉบับที่ ๔) พ.ศ. ๒๕๕๕ ผู้ว่าราชการกรุงเทพมหานคร จึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยการใช้จ่ายเงินบำรุงศูนย์เยาวชนและศูนย์ส่งเสริมกีฬาพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่ง หรือประกาศอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เงินบำรุง หมายความว่าเงินบำรุงศูนย์เยาวชนและเงินบำรุงศูนย์ส่งเสริมกีฬาตามข้อบัญญัติกรุงเทพมหานครเรื่อง เงินบำรุงศูนย์เยาวชนและศูนย์ส่งเสริมกีฬา พ.ศ. ๒๕๒๙ข้อ ๕ การรับเงินบำรุงทุกครั้งศูนย์เยาวชนและศูนย์ส่งเสริมกีฬาจะต้องออกใบเสร็จรับเงินให้แก่ผู้ชำระเงินผู้บริจาคหรือผู้อุทิศให้ โดยให้ใช้แบบใบเสร็จรับเงินของกรุงเทพมหานครเว้นแต่การรับเงินกรณีที่ไม่อาจออกใบเสร็จรับเงินได้ก็ให้ใช้หลักฐานการรับเงินแทนใบเสร็จรับเงินการรับเงินทุกรายการจะต้องมีการบันทึกรายการรับเงินนั้นไว้ในบัญชีเงินสดหรือทะเบียนอื่นใดแล้วแต่กรณี ในวันที่รับเงินนั้น โดยมีหลักฐานประกอบให้ครบข้อ ๖ เงินบำรุงให้ใช้เพื่อการดำเนินงานและกิจกรรมของศูนย์เยาวชนและศูนย์ส่งเสริมกีฬาในอันที่จะก่อประโยชน์แก่ศูนย์เยาวชนหรือศูนย์ส่งเสริมกีฬาและสมาชิกศูนย์เยาวชนหรือสมาชิกศูนย์ส่งเสริมกีฬา แล้วแต่กรณีเงินที่มีผู้บริจาคหรืออุทิศให้แก่ศูนย์เยาวชนหรือศูนย์ส่งเสริมกีฬาโดยมีวัตถุประสงค์แน่นอนให้ดำเนินไปตามวัตถุประสงค์ของผู้บริจาคหรือผู้อุทิศถ้ามีเงินเหลือจ่ายให้นำไปใช้จ่ายหรือก่อหนี้ผูกพันได้ตามวรรคหนึ่งข้อ ๗ รายจ่ายต่อไปนี้ห้ามจ่ายจากเงินบำรุง(๑) รายจ่ายเป็นเงินยืมเว้นแต่การยืมเพื่อกิจกรรมของศูนย์เยาวชนหรือศูนย์ส่งเสริมกีฬา(๒) รายจ่ายในลักษณะบำเหน็จบำนาญข้อ ๘ อำนาจในการสั่งก่อหนี้หรือผูกพันและการอนุมัติจ่ายเงินตามข้อ๖ ให้เป็นของผู้ดำรงตำแหน่ง ดังต่อไปนี้(๑) หัวหน้าศูนย์เยาวชนหรือหัวหน้าศูนย์ส่งเสริมกีฬา ครั้งละไม่เกิน๒,๐๐๐ บาท(๒) หัวหน้าศูนย์เยาวชนกรุงเทพมหานคร (ไทย - ญี่ปุ่น)และหัวหน้าศูนย์เยาวชนราษฎร์บูรณะครั้งละไม่เกิน ๕,๐๐๐ บาท(๓) ผู้อำนวยการกองนันทนาการ ครั้งละไม่เกิน ๒๐,๐๐๐ บาท(๔) ผู้อำนวยการสำนักวัฒนธรรม กีฬา และการท่องเที่ยว ครั้งละไม่เกิน๔๐,๐๐๐ บาท(๕) ปลัดกรุงเทพมหานคร ครั้งละไม่เกิน ๒๐๐,๐๐๐ บาท(๖) ผู้ว่าราชการกรุงเทพมหานคร เกิน ๒๐๐,๐๐๐ บาทข้อ ๙ การเก็บรักษาการนำฝากและการถอนเงินบำรุง ให้ดำเนินการดังนี้(๑)ให้เก็บรักษาเงินในรูปคณะกรรมการศูนย์เยาวชนหรือศูนย์ส่งเสริมกีฬาภายในวงเงินไม่เกิน ๑๐,๐๐๐ บาท เพื่อเป็นเงินทดรองจ่ายสำหรับวงเงินเกินอำนาจเก็บรักษาให้คณะกรรมการนำฝากธนาคารแห่งประเทศไทยธนาคารของรัฐในนามของศูนย์เยาวชนหรือศูนย์ส่งเสริมกีฬานั้น ๆ(๒) ให้ผู้อำนวยการสำนักวัฒนธรรม กีฬา และการท่องเที่ยวแต่งตั้งคณะกรรมการประจำศูนย์เยาวชนหรือศูนย์ส่งเสริมกีฬา แห่งละ ๓ คนเป็นผู้รับผิดชอบการเก็บรักษาเงินการนำฝากเงินโดยให้มีหัวหน้าศูนย์เยาวชนหรือหัวหน้าศูนย์ส่งเสริมกีฬาแล้วแต่กรณีเป็นกรรมการโดยตำแหน่งในการถอนเงินจากธนาคารจะต้องมีกรรมการลงชื่อร่วมกันอย่างน้อยสองคนและให้เก็บรักษาเงินเอกสารการนำฝากและการถอนเงินจากธนาคารไว้ในที่ปลอดภัยพร้อมที่จะตรวจสอบได้ข้อ ๑๐ การบัญชีการปฏิบัติเกี่ยวกับบัญชี วิธีจ่ายและหลักฐานการจ่ายให้เป็นไปตามที่กรุงเทพมหานครกำหนดเท่าที่ไม่ขัดต่อระเบียบนี้และให้รวบรวมหลักฐานการจ่ายนั้นไว้ให้สำนักงานการตรวจเงินแผ่นดินตรวจสอบได้ทุกขณะข้อ ๑๑ การจัดหาพัสดุให้ดำเนินการตามระเบียบซึ่งกรุงเทพมหานครถือปฏิบัติข้อ ๑๒ ให้ศูนย์เยาวชนและศูนย์ส่งเสริมกีฬาจัดทำรายงานการรับ - จ่ายเงินบำรุงศูนย์เยาวชนหรือศูนย์ส่งเสริมกีฬาแล้วแต่กรณีให้ผู้อำนวยการสำนักวัฒนธรรมกีฬา และการท่องเที่ยวทราบเป็นประจำทุกเดือนและเมื่อสิ้นปีงบประมาณให้รายงานสรุปการรับ -จ่ายเงินประจำปีและเงินคงเหลือให้ปลัดกรุงเทพมหานครทราบด้วยข้อ ๑๓ ในกรณีที่มีเหตุผลพิเศษสมควรปฏิบัติเป็นอย่างอื่นหรือกรณีที่ระเบียบนี้มิได้กำหนดไว้ให้นำเสนอผู้ว่าราชการกรุงเทพมหานครพิจารณาอนุมัติข้อ ๑๔ ให้ปลัดกรุงเทพมหานครรักษาการตามระเบียบนี้ประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๖/๓ พฤษภาคม ๒๕๕๕